అమానతుల్లా ఖాన్

అమానతుల్లా ఖాన్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు ఓఖ్లా శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు. 

అమానతుల్లా ఖాన్ సెప్టెంబరు 2018 నుండి 2020 మార్చి 20 వరకు ఢిల్లీ వక్ఫ్ బోర్డుకు ఛైర్మన్‌గా పని చేశాడు.

రాజకీయ జీవితం
అమానతుల్లా ఖాన్ లోక్ జనశక్తి పార్టీ ద్వారా రాజకీయాల్లోకి వచ్చి 2013 ఢిల్లీ శాసనసభ ఎన్నికలలో ఓఖ్లా శాసనసభ నియోజకవర్గం నుండి లోక్ జనశక్తి పార్టీ అభ్యర్థిగా పోటీ చేసి 3600 ఓట్లు సాధించి ఆరవ స్థానంలో నిలిచాడు. ఆయన ఆ తరువాత ఆమ్ ఆద్మీ పార్టీలో చేరి 2015 ఢిల్లీ శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బ్రహ్మం సింగ్‌పై 64,352 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

అమానతుల్లా ఖాన్ 2020 ఢిల్లీ శాసనసభ ఎన్నికలలో ఓఖ్లా శాసనసభ నియోజకవర్గం ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బ్రహ్మం సింగ్‌పై 71,827 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2025 శాసనసభ ఎన్నికలలో ఆప్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మనీష్ చౌదరిపై 23,645 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. 

 ఢిల్లీ శాసనసభ కమిటీలలో సభ్యుడిగా 
 మైనారిటీల సంక్షేమ కమిటీ చైర్మన్ (2020-2022)
 జనరల్ పర్పసెస్ కమిటీ సభ్యుడు (2020-2022)
 అనధికార కాలనీలకు సంబంధించిన సమస్యలపై కమిటీ సభ్యుడు (2020-2022)
 ప్రభుత్వ సంస్థల కమిటీ సభ్యుడు (2020-2023)
 లైబ్రరీ కమిటీ సభ్యుడు (2022-2023)
 నీతి కమిటీ సభ్యుడు (2022-2023)
 మైనారిటీల సంక్షేమ కమిటీ సభ్యుడు (2022-2023)
 ప్రభుత్వ అధికారులు ఎమ్మెల్యేలతో ధిక్కారపూరితంగా ప్రవర్తించడం, ప్రోటోకాల్ నిబంధనల ఉల్లంఘనపై హౌస్ కమిటీ సభ్యుడు (సభ ద్వారా ఎన్నుకోబడినవారు)  (2022-2023)
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:2025 ఢిల్లీ శాసనసభ్యులు
వర్గం:2020 ఢిల్లీ శాసనసభ్యులు
వర్గం:2015 ఢిల్లీ శాసనసభ్యులు
వర్గం:ఆమ్ ఆద్మీ పార్టీ రాజకీయ నాయకులు